**Bases del Premi Bioèxit 2022**

CataloniaBio & HealthTech presenta la vuitena edició del Premi Bioèxit de l’any que té com a objectiu reconèixer la millor fita empresarial de 2021 al sector de les **ciències de la vida i la salut a Catalunya**.

**Qui pot presentar-s’hi**

Les empreses, *start-ups* i *spin-offs* associades a CataloniaBio & HealthTech poden presentar la seva candidatura o bé proposar una altra empresa associada que considerin mereixedora del premi. Les empreses associades es poden consultar a <https://cataloniabioht.org/members/>.

Les empreses no poden haver estat guardonades en les darreres edicions del premi.

**Criteris de selecció**

* Projectes que tinguin com a base la **innovació**, l’**excel·lència científica**, l'**expansió internacional**, entre d'altres.
* Trajectòria i perspectives de **futur** del projecte.
* Capacitat i experiència de l’**equip**.
* **Impacte econòmic i social** a través de solucions que millorin la salut (fàrmacs, tecnologia o dispositius mèdics, diagnòstic, salut digital…).

**Premi**

El guanyador rebrà un guardó honorífic en el marc de la Nit de CataloniaBio & HealthTech 2022, el sopar-networking de referència al sector que reuneix més de 200 emprenedors, executius i inversors, així com polítics i personalitats d'institucions empresarials i científiques. La Nit de CataloniaBio & HealthTech se celebrarà el mes de març.

El guanyador també rebrà promoció de la seva activitat mitjançant diverses accions: aparició als mitjans de comunicació i canals corporatius de CataloniaBio & HealthTech (web, xarxes socials i *newsletter*) i una entrevista a la revista de CataloniaBio & HealthTech.

**Jurat**

El jurat estarà integrat pels membres de la junta de CataloniaBio & HealthTech, el president de la qual exercirà de president del jurat. Actuarà com a secretari, amb veu però sense vot, el secretari general de CataloniaBio & HealthTech.

El jurat es reserva el dret de lliurar més d’un premi en el cas que ho consideri oportú.

El jurat resoldrà el nom de l’empresa guanyadora a la reunió de la junta prèvia a l’acte de lliurament. El nom del guanyador es farà públic el dia de la Nit de CataloniaBio & HealthTech 2022.

**Presentació de candidatures**

Per oficialitzar una candidatura, cal enviar el formulari que trobareu tot seguit a aquestes bases **abans del 28 de febrer de 2022**.

**Premi Bioèxit 2022**

**Formulari presentació candidatura**

**Dades de contacte**

Empresa que es proposa:

Nom i cognoms (representant):

Càrrec:

Telèfon:

Correu electrònic:

**Descripció del fet destacable assolit durant el 2021 per part de l’empresa que es proposa com a candidata (màxim 200 paraules)**:

Signatura:

**Cal enviar aquest formulari a secretaria@cataloniabioht.org abans del 28 de febrer de 2022.**